**Väljapaistva Õpilase Stipendiumi Statuut**

1. **Eesmärk**
* Aktiviseerida ja motiveerida Kehra Gümnaasiumi õpilaste ühiskondlikku aktiivsust ja personaalset arengut.
* Tunnustada aktiivseid õpilasi väljapaistvate saavutuste eest.
* Toetada rahaliselt väljapaistvate saavutustega õpilase edasipürgimise plaanide täitumist.
1. **Põhimõtted**
* Käesolev statuut sätestab MTÜ Kehra Kooli Vilistlased (edaspidi MTÜ) poolt välja antava Väljapaistva Õpilase Stipendiumi (edaspidi stipendium)- väljapaistva õpilase väljaselgitamise ning stipendiumi omistamise korra.
* Stipendium määratakse igal õppeaastal ühele Kegra Gümnaasiumi 10.-12.klassi õpilasele silmapaistvate saavutuste eest õppe-ja teadustöös ning loomingulises ja sporditegevuses (kultuurisündmused, aineolümpiaadid, spordivõistlused, ühiskondlikud tegevused).
* Täpsustus- stipendium ei ole mõeldud õpilastele nende jooksvate heade õpitulemuste eest, vaid pigem ühekordset tähelepanu väärivate saavutuste eest.
* Stipendiumisaaja selgitatakse välja avaliku konkursi teel ning seda ei maksta isikule, kes on seotud MTÜ asutaja või liikmega.
1. **Kandidaatide esitamise kord**
* MTÜ juhatuse liikmed valivad stipendiumisaaja konkursile esitatud kandidaatide seast. Kandidaate võivad **esitada** kõik kooliga otseselt seotud isikud **(õpilased, õpetajad, kooli juhtkond, kooli personal).**
* Teave konkursi kohta avaldatakse Kehra Gümnaasiumi kodulehel [www.kehra.edu.ee](http://www.kehra.edu.ee) ja vilistlaste lingil. Samuti ka koolisisestel stendidel. Samas avaldadatkse ka kandidaatide esitamise taotlus. Täidetud taotlus saata aadressil piret.urmet@kehra.edu.ee või tuua paberkandjal Piret Urmeti kätte. Kandidaatide esitamise viimane tähtaeg on on **24.mai.**
1. **Stipendiumi määramine**
* Väljapaistva Õpilase Stipendium määratakse MTÜ juhatuse otsuse alusel kandidaadiks esitatud õpilastele, esitamistaotluses kirjeldatud põhjenduse alusel.
1. **Autasustamine**
* Stipendiumi suurus on **100 eurot** ja stipendiaadile antakse üle ka sellekohane tunnistus.
* Stipendiumi üleandmine toimub 10.ja 11.klassi õppeaasta lõpuaktusel ja 12. klassi gümnaasiumi aktusel.